***Beyond the Valley of the Dolls*** (sh. *Preko Doline lutaka*) je američki igrani film snimljen 1970. u režiji Russa Meyera, poznat kao jedino značajnije ostvarenje u filmografiji uglednog kritičara Rogera Eberta, ali i kao jedan od najneobičnijih filmova svog vremena.

Originalno zamišljen kao nastavak popularnog filma *Dolina lutaka* iz 1967. godine, nakon problema koje je izazvala Jacqueline Susann, autorica njegovog književnog predloška, pretvoren je u njegovu parodiju. Protagonistice, čije likove tumače Dolly Read, Cynthia Myers i MarciaMcBroom, su članice fiktivnog ženskog rock benda koje radi karijere dolaze u Los Angeles. Radnja prikazuje kako tamo sreću niz bizarnih likova i doživljavaju niz bizarnih pustolovina koje će uključivati drogu, muške prostitutke, transseskualce, lezbijske veze, koje će na kraju kulminirati krvoprolićem.

Film je snimljen u trenutku kada je studio 20th Century Fox bio u velikoj financijskoj krizi, dijelom uvjetovanom neprilagođenosti ukusu mlade publike. *Beyond the Valley of the Dolls* je u mnogo čemu predstavljao eksperiment, odnosno pokušaj usklađivanja sa novim vremenom kroz angažiranje mladog scenarista Eberta i režisera Meyera, koji je dotada uglavnom snimao nezavisne seksploatacijske B-filmove, ali je sa njima stekao veliki ugled. Obojici je ostavljena izuzetna kreativna sloboda, što je Ebert poslije slikovito opisao kao "kada bi duševnu bolnicu prepustili na upravu pacijentima". Film je zamišljen kao eksperimentalna mješavina žanrova - od ozbiljne drame, horora, mjuzikla, preko satiričkog prikaza američke industrije zabave (što je uključivalo likove temeljene na rock-producentu Philu Spectoru i bokseru Muhamedu Aliju); na film je snažno uticalo ubistvo Sharon Tate, glumice koja je nastupila u *Dolini lutaka* te je na osnovu nje napravljeno krvavo finale. Produkciju su obilježile brojne improvizacije, tako da je jedan od ključnih obrata u filmu u scenarij ubačen na samom setu u posljednji trenutak. "Problematični" sadržaji vezani uz prikaz narkomanije i seksualnih anomalija su cenzorski odbor MPAA potakli da filmu udijeli najstroži rejting "X"; doznavši za to, Meyer je htio dosnimiti scene golotinje i eksplicitnog nasilja, ali mu studio nije dozvolio.

Film, napravljen sa relativno niskim budžetom, je nakon premijere imao solidnu gledanost i dostigao profit. Kritičari su ga, međutim, žestoko napali te je stekao status neuspjeha. Ebert se nakon tog neuspjeha odlučio gotovo u potpunosti preorijentirati na filmsku kritiku, a Meyer je, nakon neuspjeha svog sljedećeg filma *The Seven Minutes* odustao od snimanja za mainstream studije. Usprkos svega toga, reputacija filma je sa vremenom rasla te danas uživa svojevrsni kult status.

Uloge
-----

|  |  |
| --- | --- |
| * Dolly Read ... Kelly Mac Namara
* Cynthia Myers ... Casey Anderson
* Marcia McBroom ... Petronella Danforth
* John LaZar ... Ronnie "Z-Man" Barzell
* Michael Blodgett ... Lance Rocke
* David Gurian ... Harris Allsworth
* Edy Williams ... Ashley St. Ives
 | * Erica Gavin ... Roxanne
* Phyllis Davis ... Susan Lake
* Harrison Page ... Emerson Thorne
* Duncan McLeod ... Porter Hall
* James Iglehart ... Randy Black
* Charles Napier ... Baxter Wolfe
* Henry Rowland ... Otto
 |

Izvori
------

1. 1 2 3 4 5 6  *Beyond the Valley of the Dolls* u katalogu Američkog filmskog instituta
2. 1 2  King of the Funny Skin Flicks by Roger Ebert. Chicago Sun-Times. pristup 26. V 2012.
3. ↑  Solomon, Aubrey. *Twentieth Century Fox: A Corporate and Financial History (The Scarecrow Filmmakers Series)*. Lanham, Maryland: Scarecrow Press, 1989. ISBN 978-0-8108-4244-1. p256

Vanjske veze
------------

* *Beyond the Valley of the Dolls* u katalogu Američkog filmskog instituta
* *Beyond the Valley of the Dolls* na IMDb-u (`en`)
* *Beyond the Valley of the Dolls* na AllRovi-u
* *Beyond the Valley of the Dolls* na filmskoj bazi podataka TCM
* McFarland Publisher's *Movie Talk from the Front lines*: the cast reunion of *Beyond the Valley of the Dolls*

  


| * p
* r
* u
Filmovi koje je režirao Russ Meyer |
| --- |
| 
* *The Immoral Mr. Teas* (1959)
* *Eve and the Handyman* (1961)
* *Wild Gals of the Naked West* (1962)
* *Europe in the Raw* (1963)
* *Fanny Hill* (1964)
* *Lorna* (1964)
* *Mudhoney* (1965)
* *Motorpsycho* (1965)
* *Faster, Pussycat! Kill! Kill!* (1965)
* *Mondo Topless* (1966)
* *Common Law Cabin* (1967)
* *Good Morning and... Goodbye!* (1967)
* *Finders Keepers, Lovers Weepers!* (1968)
* *Vixen!* (1968)
* *Cherry, Harry & Raquel!* (1970)
* *Beyond the Valley of the Dolls* (1970)
* *The Seven Minutes* (1971)
* *Black Snake* (1973)
* *Supervixens* (1975)
* *Up!* (1976)
* *Who Killed Bambi?* (1978, nedovršen)
* *Beneath the Valley of the Ultra-Vixens* (1979)

 |

| * p
* r
* u
Gene Siskel i Roger Ebert |
| --- |
| TV-serija | 
* *Sneak Previews* (1975–82)
* *At the Movies* (1982–86)
* *At the Movies* (1986–10)
* *Ebert Presents: At the Movies* (2011)

 |
| Roger Ebert | 
* *Beyond the Valley of the Dolls*
* *Up!*
* *Who Killed Bambi?*
* *Beneath the Valley of the Ultra-Vixens*
* *The Great Movies*
* Ebertfest: Roger Ebert's Film Festival
* Ebertov test
* *Life Itself* (film)

 |
| Gene Siskel | 
* Gene Siskel Film Center

 |